
Atklāta konkursa "Gāzes katla uzstādīšana katlu mājā Asaru prospektā 61, Jūrmalā"                                                                     (ID Nr. VSIA NRC „Vaivari” 2026/A49) APSPRIEDEI


TEHNISKĀ SPECIFIKĀCIJA
atklātam konkursam
"Gāzes katla uzstādīšana katlu mājā Asaru prospektā 61, Jūrmalā"

Tehniskās specifikācijas aktualizācijas datums 20.08.2026

1. Darbu mērķis
Asaru prospektā 61, Jūrmalā atrodas katlu māja (turpmāk – KM), kurā uzstādīti divi RK-1.6 tipa ūdenssildāmie gāzes katli. Spiedieniekārtu kompleksa jauda, saskaņā ar pases datiem ir 1.86 MW. Kopējā gāzes katlu jauda ir 3.72 MW. Tāpat katlu mājā ir uzstādīts kokskaidu granulu katls ar siltuma ražību 1.5 MW. 
	KM nodrošina ar apkuri un karsto ūdeni rehabilitācijas centra galveno ēku, kā arī ar apkuri blakus esošas ēkas: Skola, Bērnudārzs, Sūkņu stacija un zirgu izjādes manēža ar stalli.
	Tā kā viens no esošajiem gāzes katliem dabiskā nolietojuma dēļ (darbā no 1988. gada) atrodas sliktā tehniskā stāvoklī, tā turpmāka izmantošana, apkope un remonts ekonomiski nav izdevīgs.
	 

2. Darbu apjoms
2.1 Apsekot trešā ŪSK uzstādīšanas vietu un komunikāciju pievadus KM Asaru prospektā 61.
2.2 Izstrādāt un saskaņot ar Pasūtītāju Tehnisko projektu "Divu gāzes un viena elektriskā ūdenssildāmā katlu uzstādīšanu katlu mājā Asaru prospektā 61, Jūrmalā" (turpmāk - Tehniskais projekts). Izstrādājot tehnisko projektu, ņemt vērā jau esošās KM Asaru prospektā 61 katlu un palīgiekārtu izvietojumu (ņemt vērā "Tehniskās specifikācijas" 14.sadaļas "Shematisks izvietojums katlu mājā" informāciju). Prasības Tehniskā projekta izstrādei skatīt "Tehniskās specifikācijas" 4.sadaļā "Prasības Tehniskā projekta izstrādei".
2.3 Izstrādāto Tehnisko projektu iesniegt Pasūtītājam izskatīšanai, saskaņošanai un parakstīšanai.
2.4 Saskaņā  ar  tehnisko  projektu,  piegādāt un uzstādīt 3 (trīs) ūdenssildāmos katlus divus gāzes un vienu elektrisko ūdenssildāmo katlu kaskādi (turpmāk - ŪSK) katlu mājā Asaru prospektā 61, Jūrmalā. Paredzēt šādus montāžas darbus:
	2.4.1 uzstādīt 3 (trīs) ūdenssildāmo katlu kaskādi KM Asaru prospektā 61. Prasības ŪSK uzstādīšanai skatīt "Tehniskās specifikācijas" 5.sadaļā “Prasības iekārtām un materiāliem” un 15.sadaļā “Galvenās prasības pamatiekārtām un aprīkojumam”;
2.4.2 pievienot katlu kaskādi komunikācijām: dabasgāzei, kanalizācijai, elektrotīkliem un siltumtrasei;
		2.4.2.1 ŪSK pieslēgšanai pie dabasgāzes līnijas izmantot vienu no katlu mājā izvietoto gāzes regulēšanas mezgla spiediena reduktoriem. Esošā spiediena reduktora izmantošanas neiespējamības gadījumā ir jāuzstāda jauns dabasgāzes spiediena reduktors;
		2.4.2.2 uzstādīt 3 (trīs) attālināti nolasāmus siltumenerģijas skaitītājus;
2.4.3 būvobjektā Asaru prospektā 61 izbūvētos siltumtīklus pieslēgt pie KM siltumshēmas, integrējot tos jau esošajā KM siltumshēmā;
2.4.4 paredzēt jaunajam ŪSK KM siltumshēmā papildus 2 (divus) tīkla sūkņus ar frekvenču pārveidotājiem uzstādīšanu;
2.4.5 paredzēt jaunajam ŪSK KM siltumshēmā recirkulācijas  sūkņa uzstādīšanu;
2.4.6 ievērojot 9.sadaļas "Vides aizsardzības prasības" nosacījumus, ja nepieciešams, uzstādīt dūmvadu tam paredzētajā vietā, izmantojot kā čaulu bijušo ventilācijas kanālu griestu dzelzsbetona panelī (apsekot apsekošanas laikā). Risinājumu saskaņot ar pasūtītāju un Valsts vides dienestu;
2.4.7 uzstādīt ŪSK zemējuma kontūru;
2.4.8 uzstādīt elektroniskos devējus un vietējās indikācijas mēraparātus turpgaitas, atgaitas, dūmgāzu un citu KM funkcionālo sistēmu temperatūras, spiediena kontrolei, trauksmes paziņošanai, u.c. 
2.4.9 uzstādīto ŪSK pieslēgt pie esošās drenāžas sistēmas iekārtu iztukšošanai/skalošanai;
2.4.10 uzstādīt siltumizolāciju iekārtām, dūmvadiem, cauruļvadiem;
2.4.11 katlu, tehnoloģiskās iekārtas un metāla caurules pievienot zemējuma kontūram;
2.4.12 	integrēt uzstādīto ŪSK katlu mājas siltumtehniskajā shēmā, elektriskajā shēmā un citās principiālajās shēmās, kas nepieciešamas, lai nodrošinātu drošu un nepārtrauktu KM darbību, ievērojot Latvijas Republikas būvnormatīvus un citus Latvijas Republikā spēkā esošos normatīvus un tiesību aktus. Principiālās shēmas jāizvieto katlu mājā un jāiesniedz Pasūtītājam kopā ar izpilddokumentāciju.
2.4.13 ierīkot dūmgāžu traktos paraugu ņemšanas vietas un revīzijas lūku dūmvada un skursteņa tīrīšanai, kā arī kondensāta savākšanas vai novadīšanas risinājumu.
2.5 Izstrādāt un saskaņot ar Pasūtītāju darbu izpildes programmu.
2.6 Veikt visu KM pārbūvei nepieciešamo iekārtu un materiālu piegādi atbilstoši ar Pasūtītāju saskaņotai specifikācijai.
2.7 Veikt esošo gāzes ūdenssildāmo katlu demontāžu un jauno ŪSK montāžas, palaišanas un ieregulēšanas darbus.
2.8 Katla elektrosadali pieslēgt pie esošās spēka elektrosadales.
2.9 Sagatavot izpilddokumentāciju atbilstoši Pasūtītāja, būvnormatīvu, LEK-002 un "Tehniskās specifikācijas" 11.sadaļas prasībām.
2.10 Sagatavot ekspluatācijas instrukcijas valsts valodā un veikt Pasūtītāja personāla apmācību.
2.11 Veikt iekārtu palaišanas, ieregulēšanas darbus visā slodžu diapazonā, 72 stundu komplekso pārbaudi, nodot ŪSK ekspluatācijā atbilstoši Latvijas Republikas normatīvo aktu prasībām.
2.12 Iekārtām, kurām piemērojamie Eiropas Savienības tiesību akti paredz CE marķējumu, jābūt atbilstoši marķētām un jāpievieno ražotāja atbilstības dokumentācija; lietošanas un drošības dokumentācija iesniedzama latviešu valodā, ciktāl to paredz piemērojamais regulējums.
2.13 Veikt jauno ŪSK reģistrāciju Bīstamo iekārtu reģistrā.
2.14 Sniegt nepieciešamās konsultācijas Pasūtītāja personālam KM drošas un efektīvas ekspluatācijas nodrošināšanai garantijas periodā.
2.15 Veikt Pasūtītāja personāla apmācības atzīmējot apmācības protokolā par konkrētā speciālista apmācību veikšanu.

3. Prasības darbu izpildei
3.1 Pirms darbu uzsākšanas saskaņot darbu organizācijas principus, metodes, darbu izpildes termiņus, personāla sastāvu ar Pasūtītāja atbildīgo personu, lai nodrošinātu drošu darbu izpildi būvobjektā.
3.2 Tehniskos noteikumus jaunas gāzes katlu kaskādes uzstādīšanai katlu mājā no AS „Gaso” pieprasa Izpildītājs.
3.3 Pirms darbu uzsākšanas, saskaņot Tehnisko projektu, darba veikšanas projektu, darbu organizācijas principus, metodes, darbu izpildes termiņus, personāla sastāvu ar Pasūtītāja atbildīgo personu, lai nodrošinātu drošu darbu izpildi.
3.4 Darbus veikt saskaņā ar MK noteikumu Nr.1041 "Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības" prasībām, Latvijas energostandarta LEK 002 un LEK 008 prasībām, LVS EN13480, Latvijas būvnormatīviem (LBN), darba aizsardzības un vides aizsardzības prasībām un izpildītāja sagatavotu (ar Pasūtītāju saskaņotu) darba aizsardzības plānu.
3.5 Izpildītāja darbu vadītājam pirms darbu sākuma iepazīties ar Pasūtītāja darba drošības, elektrodrošības, ugunsdrošības un iekšējās darba kārtības noteikumiem, parakstoties attiecīgajā žurnālā.
3.6 No Pasūtītāja atbildīgas personas par līguma izpildi saņemt darbu uzsākšanas atļauju.
3.7 Nepieciešamo iekārtu un materiālu specifikācijas Izpildītājam jāsaskaņo ar Pasūtītāju.
3.8 Pasūtītājs nodrošina Izpildītājam pieeju pie tā rīcībā esošās tehniskās informācijas un dokumentācijas, kas nepieciešama Izpildītājam darbu veikšanai.
3.9 Veikt esošo iekārtu, aprīkojuma un cauruļvadu demontāžas darbus (demontāžas apjomus un robežas tiks uzrādītas Objekta apskates laikā).
3.10 Iekārtu un cauruļvadu siltumizolāciju veikt saskaņā ar LBN 231-15 "Apsilde un ventilācija" prasībām, paredzot nerūsējošā tērauda lokšņu pārklājumu. Cauruļvadu siltumizolācijai izmantot cietos akmens vates puscilindrus.
3.11 Visām metāla konstrukcijām jābūt nokrāsotām ar grunts krāsu un dekoratīvo krāsu. Krāsu toņus saskaņot ar Pasūtītāju. Krāsas kalpošanas ilgums ne mazāk kā 15 gadi.
3.12 Darbus veikt atbilstoši "Tehniskās specifikācijas" 2.sadaļā "Darbu apjoms" minētajam darbu apjomam.
3.13 Izpildītājs nodrošina darba vietas sakopšanu katras darba dienas beigās un pilnā apjomā pirms darbu nodošanas.
3.14 Nodrošināt demontēto iekārtu un cauruļvadu un metāla aizsargapvalku (metāllūžņu) uzrādīšanu Asaru prospektā 61 Pasūtītāja atbildīgajai personai par Līguma izpildes gaitu un nodošanu tuvākajā metāllūžņu pieņemšanas punktā uz Pasūtītāja vārda.
3.15 Celtniecības un montāžas atkritumus utilizē Izpildītājs.
3.16 Pie darbu izpildes jāievēro Jūrmalas pilsētas domes 2023. gada 28. septembra saistošos noteikumus Nr. 25 “Jūrmalas valstspilsētas teritorijas kopšanas un uzturēšanas noteikumi"".

4. Prasības Tehniskā projekta izstrādei
4.1 Tehniskajā projektā paredzēt 2 (divu) gāzes katlu un 1 (viena) elektrisko ūdenssildāmo katlu kaskādes uzstādīšanu ar kopējo jaudu ne mazāku kā 2,0 MW (pieļaujamā jaudas līdz +10% robežās), tehniskos risinājumus un specifikācijas saskaņojot ar Pasūtītāju. Katliem jābūt komplektētiem ar gāzes degļiem, vadības paneļiem, dūmvadiem un citām palīgiekārtām un ierīcēm to drošai un efektīvai darbībai.
4.2 Tehniskā projekta izstrāde jāveic attiecīgā jomā sertificētiem speciālistiem. Tehniskā projekta saskaņošanu jāveic tikai Tehniskā projekta vadītājam vai atbilstošās Tehniskā projekta sadaļas vadītājam, ja Tehniskā projekta izstrādē strādā speciālistu kolektīvs. 
4.3 Tehnisko projektu izstrādāt saskaņā ar Būvniecības likumu, MK (19.08.2014.) noteikumiem Nr.500 “Vispārīgie būvnoteikumi”, MK (02.09.2014.) noteikumiem Nr.529 “Ēku būvnoteikumi”, MK (28.08.2018.) noteikumiem Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”, MK (09.05.2017.) noteikumiem Nr.253 “Atsevišķu inženierbūvju būvnoteikumi”, darba aizsardzības un vides aizsardzības prasībām.
4.4 Tehniskais projekts jāsaskaņo valsts un pašvaldības instancēs un organizācijās, ja to nosaka Latvijas Republikas normatīvie akti.
4.5 Tehniskajā projektā jāiekļauj:
4.5.1 teksta lapas (titullapa, Tehniskā projekta kopējā sastāva lapa, satura rādītājs, sējumā ietvertā teksta lapu un rasējumu satura rādītājs ar lappušu norādēm), būvkomersanta reģistrācijas apliecības kopija, būvprakses sertifikātu kopijas, tehniskie noteikumi, īpašuma tiesību apliecinošo dokumentu kopijas, zemesgabala robežu plāna kopija, būves tehniskās inventarizācijas lietas kopija, projektēšanas uzdevuma kopija, u.c. dokumenti vai to kopijas);
4.5.2 paskaidrojuma raksts;
4.5.3 rasējumi (plāni, griezumi, shēmas, specifikācijas un citi rasējumi);
4.5.4 izmantojamo materiālu tehniskās specifikācijas, norādot ražotāju, modeli, marku un būtiskākos tehniskos parametrus.
4.6 Izpildītājs sagatavo dokumentāciju  un nodod Pasūtītājam:
4.6.1 3 (trīs) oriģinālus eksemplārus papīra formā;
4.6.2 2 (divus) oriģinālu kopijas eksemplārus papīra formā;
4.6.3 1 (viens) eksemplāru elektroniskā veidā ierakstītu CD-diskā.
4.6.4 Dokumentācijas CD-diskā jāiekļauj:
4.6.4.1 Viens .pdf (Adobe Reader) dokuments, kurā iekļauta visa ietvertā dokumentācija ar visiem saskaņojumiem;
4.6.4.2 Visi .dwg (AutoCad), .doc (Word), .pdf (Adobe Reader) vai citas dokumentācijas izstrādē izmantotās programmatūras dokumenti;
4.6.4.3 Visi dokumentācijas rasējumi (AutoCAD vai citas izmantotā programmnodrošinājumā) .pdf (Adobe Reader) formātā.
4.7 Uz CD jānorāda šāda informācija, kas ir iekļauta Tehniskā projekta titullapā:
4.7.1 projektētāja uzņēmuma nosaukums, reģistrācijas numurs Uzņēmumu reģistrā;
4.7.2 pasūtījuma  numurs;
4.7.3 objekta nosaukums un adrese;
4.7.4 projektēšanas stadija - Tehniskais projekts;
4.7.5 visu Tehniskā projekta daļu vai sadaļu markas;
4.7.6 Tehniskā projekta izstrādes vieta, gads, mēnesis.
4.8 Pasūtītājs Tehnisko projektu izskatīšanu veic 10 darba dienu laikā no projekta iesniegšanas dienas. Pasūtītājs saskaņo Tehnisko projektu, sagatavo piezīmes ar nepieciešamajiem papildinājumiem un korekcijām. Piecu darba dienu laikā no piezīmju saņemšanas dienas Izpildītājs koriģēto Tehnisko projektu atkārtoti iesniedz Pasūtītājam izskatīšanai. Pasūtītājs atkārtoti izskata koriģēto, papildināto Tehnisko projektu un veic projekta saskaņošanu vai atkārtoti sagatavo piezīmes ar nepieciešamajiem papildinājumiem un korekcijām. Piecu darba dienu laikā no piezīmju saņemšanas dienas Izpildītājs Tehnisko projektu atkārtoti iesniedz Pasūtītājam izskatīšanai un saskaņošanai.
4.9 Tehniskā  projektā  paredzētajiem  materiāliem  un  konstrukcijām,  kā arī celtniecības pārbaudes normām un standartiem jāatbilst Latvijas Republikā un Eiropas Savienībā spēkā esošiem normatīvajiem aktiem.
4.10 Visus izdevumus, kas ir saistīti ar objekta apsekošanu, pamatrisinājumu izstrādi, tehnisko noteikumu pieprasīšanu, saņemšanu, Tehniskā projekta izstrādi apmaksā Izpildītājs.
4.11 Visus Pasūtītājam pieejamos dokumentus, kas nepieciešami Tehniskā projekta izstrādei (inventarizācijas lietas plāns, shēmas u.c.), Izpildītājs rakstiski pieprasa un saņem no Pasūtītāja tos dokumentus, kas nepieciešami Tehniskā projekta izstrādei. Izpildītājs atbild par izstrādātā un saskaņotā Tehniskā projekta ietverto tehnisko risinājumu atbilstību spēkā esošajiem būvnormatīviem un sedz visus Pasūtītājam radušos zaudējumus, kas radušies līguma ietvaros izstrādātā Tehniskā projekta pieļauto nepilnību dēļ.
4.12 Tehniskā projekta izstrādi, saskaņošanu un akceptēšanu veic atbilstoši darbu izpildes laika grafikam.

5. Prasības iekārtām un materiāliem
5.1 Katlam:
	5.1.1 Paredzēt 2 (divu) gāzes katlu un 1 (viena) elektriski ūdenssildāmu katlu kaskādi ar kopējo jaudu ne mazāku kā 2,0 MW, siltumnesēja maksimālo darba temperatūru 90°C un darba spiedienu līdz 6 bar.
	5.1.2	Katliem jāatbilst šādām prasībām:
	5.1.2.1 gāzes katlu darbības efektivitāte ar lietderības koeficientu ne mazāku kā 95%;
	5.1.2.2 uzstādāmajam katlam paredzēt modulējošo degļu izmantošanu ar slodzes diapazonu ne mazāku kā 20 - 100%;
5.1.2.3 minimālā gāzes katla un degļa darbības jauda ne lielāka kā 200 kW;
	5.1.2.4 elektriskā katla jauda 200 kW un jaudas regulācija ne mazāka kā 1:7 (7 pakāpju modulācija);
5.1.2.5 pēc projekta realizācijas Izpildītājam jāiesniedz katla automātikas un degļa apkopes servisa instrukcijas pilnā apjomā;
5.1.2.6	katlu vadības programmatūru un visu nepieciešamo dokumentāciju vadības iekārtu servisa apkopei jāiesniedz pilnā  apjomā;
5.1.2.7 paredzēt, ka nepieciešamības gadījumā ŪSK iespējams skalot ar speciālu šķīdumu tā attīrīšanai. Instrukciju skalošanai izstrādā Izpildītājs.
5.2 Pārējās iekārtas:
	5.2.1 paredzēt lodveida noslēgarmatūras izmantošanu;
	5.2.2 vadoties pēc uzstādāmo katlu parametriem, ja nepieciešams, izbūvēt jaunu dūmeni no nerūsējošā tērauda AISI 316Ti vai ekvivalenta materiāla ar siltumizolāciju un ārējo pārklājumu ar cinkotā skārda vai nerūsējošā tērauda loksnēm;
5.2.3 paredzēt recirkulācijas sūkņa uzstādīšanu ŪSK drošai un efektīvai darbībai;
5.2.4 vadoties pēc 2.4.4 punktam paredzēt jaunajam ŪSK KM siltumshēmā papildus tīkla sūkņa ar frekvenču pārveidotāju uzstādīšanu, ja esošie RK-1.6 katlu tīkla sūkņi ar frekvenču pārveidotāju neatbilst jauno katlu darbībai;
5.2.5 manometri un termometri jābūt verificētiem un pieslēgtiem kopējai katlu mājas automātikas sistēmai.
5.3 Paredzēt visu iekārtu marķēšanu un nodrošināšanu ar plāksnītēm, to pilnībā izmantot arī vadības sistēmā, informācijas sistēmā un visā tehniskajā dokumentācijā.

6. Prasības montāžas darbu veikšanai
6.1 Montāžas darbus veikt atbilstoši "Tehniskās specifikācijas" 2.sadaļā minētajam darbu apjomam, saskaņotajam Darbu veikšanas projektam un Tehniskajam projektam.
6.2 Pirms montāžas darbu uzsākšanas Izpildītājam ir jāuzstāda elektroenerģijas kontrolskaitītājs un jāsagatavo akts ar informāciju par skaitītāja numuru un sākuma rādījumiem. Pēc darbu pabeigšanas un nodošanas-pieņemšanas akta parakstīšanas Puses paraksta aktu ar informāciju par skaitītāja pēdējiem rādījumiem. Pasūtītājs izraksta rēķinu Izpildītājam par patērēto elektroenerģiju, saskaņā ar aprēķināto tarifu.
6.3 Pēc montāžas darbu pabeigšanas veikt katla ieregulēšanu un 72 stundu komplekso pārbaudi.

7. Prasības metināšanas darbiem
7.1 Metināšanas darbu izpildītājam jābūt atbilstošam metinātāju sertifikātam pēc standarta LVS EN ISO 9606-1:2014, pārbaudes metode "radiogrāfijas pārbaude" atbilstoši metināšanas veidam un pamatmateriālam.
7.2 Metinātājam jābūt metināšanas procedūras specifikācijai (Welding Procedure Specification (turpmāk tekstā - WPS)) uz metināšanas veidu.
7.3 Metināšanas piedevas materiālam jāatbilst pamatmateriālam saskaņā ar WPS, kā arī pirms darbu veikšanas nepieciešams uzrādīt metināšanas piedevas materiāla sertifikātu.
7.4 Pamatmateriāliem jābūt sertifikātam vai atbilstības deklarācijai, kas atbilst standartam LVS EN 10204-3.1.
7.5 Metināšanas darbus jāveic atbilstoši WPS un saskaņā ar Latvijas standartiem (LVS), un citiem reglamentējošiem dokumentiem.
7.6 Metināšanas tehnoloģiju neievērošanas gadījumā, Pasūtītājs ir tiesīgs apturēt darbu izpildi līdz brīdim, kad pārkāpumi tiek novērsti.

8. Prasības  KM automatizācijai
8.1 Katla un apkures vadībai izmantot rūpnieciski izgatavotu vadības automātiku, kas tiek iekļauta katla komplektācijā, nepieciešamības gadījumā to papildināt ar paplašinājuma moduļiem un temperatūras sensoriem. Gadījumā, ja tas nav iespējams, vadības automātikas specifikāciju saskaņot ar atbilstošo Pasūtītāja pārstāvi. Katla un apkures automātikai jānodrošina:
	8.1.1 katla drošības automātika;
	8.1.2 konstanto turpgaitas un atgaitas tīklu ūdens spiedienu;
	8.1.3 nepieciešamo ūdens cirkulācijas daudzumu caur katlu atbilstoši rūpnīcas instrukcijai;
	8.1.4 nepieciešamo ūdens temperatūru pirms katla atbilstoši rūpnīcas
instrukcijām;
	8.1.5 katla temperatūras regulēšanu un automātisku katla ieslēgšanos/izslēgšanos tehnoloģiskā procesa laikā;
	8.1.6 apkures padeves temperatūras automātisku regulēšanu atkarībā no āra gaisa temperatūras;
	8.1.7 katla darbības traucējumu signalizāciju - trauksmes sirēnu.
8.1.8 izveidot automātikas sistēmu, kas paredzēta bezoperatoru katlumājas darbībai integrējot jaunos gāzes ŪSK SCADA (vai ekvivalents), granulu ŪSK un siltummezglu vadību. 
8.1.9 integrēt automātikas sistēmā jaunuzstādītos 3 (trīs) siltumskaitītājus.


9. Vides aizsardzības prasības
9.1 Saņemt Valsts vides dienestā tehniskos noteikumus katla uzstādīšanai atbilstoši 27.01.2015. Ministru kabineta noteikumiem Nr.30 "Kārtība, kādā Valsts vides dienests izdod tehniskos noteikumus paredzētajai darbībai" un veikt projektēšanas un izbūves darbus atbilstoši izsniegtajiem tehniskajiem noteikumiem un citiem normatīvajiem aktiem vides aizsardzības jomā.
9.2 Katlu mājai jāatbilst 14.01.2021. Ministru kabineta noteikumu Nr. 17 "Noteikumi par gaisa piesārņojuma ierobežošanu no sadedzināšanas iekārtām" izvirzītajām prasībām.
9.3 Kaitīgo vielu emisijas no katlu mājas nedrīkst pārsniegt 14.01.2021. Ministru kabineta noteikumu Nr. 17 "Noteikumi par gaisa piesārņojuma ierobežošanu no sadedzināšanas iekārtām" norādītās emisijas robežvērtības.
	9.3.1 Uz minētās katlu kaskādes darbību ir attiecināmas 14.01.2021. Ministru kabineta noteikumu Nr. 17 "Noteikumi par gaisa piesārņojuma ierobežošanu no sadedzināšanas iekārtām" 4.pielikuma III tabulā "Emisijas robežvērtības esošajām sadedzināšanas iekārtām ar jaudu no 1 MW līdz 5 MW (izņemot gāzturbīnas un dzinējus), ko piemēro, sākot ar 2030. gada 1. janvāri" un 5.pielikumā "Emisijas robežvērtības esošajām vidējas jaudas sadedzināšanas iekārtām (izņemot dzinējus un gāzturbīnas)" noteiktās prasībās.

10. Darbu izpildes termiņi
10.1 Tehniskā projekta pamatrisinājumus saskaņot ar Pasūtītāju 2 nedēļu laikā no līguma noslēgšanas dienas.
10.2 Tehnisko projektu saskaņot un nodot Pasūtītājam 4 (četru) nedēļu laikā no līguma noslēgšanas dienas.
10.3 Pabeigt montāžas un ieregulēšanas darbus 16 (sešpadsmit) nedēļu laikā no līguma noslēgšanas dienas.
10.4 Lai nodrošinātu drošu Centra siltumapgādi būvniecības laikā nepieciešams uzstādīt konteinera tipa gāzes katlu māju ar jaudu vismaz 1,5MW, to pieslēgt pie esošā gāzes un siltuma apgādes sistēmas nodrošinot tās darbību un apkalpošanu. Izpildītājs veic visus nepieciešamos saskaņojumus ar uzraugošām institūcijām.

11. Prasības izpilddokumentācijai
11.1 Izpildītājs sagatavo un nodod Pasūtītājam izpilddokumentāciju (elektroniski parakstītu):
	11.1.1 2 (divus)  oriģinālus eksemplārus papīra formā;
	11.1.2 1 (vienu) oriģināla kopijas eksemplāru papīra formā;
	11.1.3 1 (vienu) eksemplāru elektroniskā veidā e-pastā, drošā datu nesējā vai Pasūtītāja noteiktā datu krātuvē;
	11.1.4. BIS, ja dokumentācija ievietojama būvniecības lietā.
11.2 Izpilddokumentācijas elektroniskā veidā jāiekļauj (DWG vai līdzvērtīgu rediģējamu formātu), (elektroniski parakstītu):
	11.2.1 1 (viens) .pdf (Adobe Reader) elektroniski parakstītus dokuments, kurā iekļauta visa izpilddokumentācijā iekļauta dokumentācija (ar visiem parakstiem, saskaņojumiem, dokumentācijas lapas numerāciju);
	11.2.2 visi .dwg (AutoCAD), .doc (Word), .pdf (Adobe Reader) vai citas Izpilddokumentācijas izstrādē izmantotās programmatūras dokumenti;
	11.2.3 katrs izpilddokumentācijas rasējums (.dwg (AutoCAD) programmatūras dokuments vai cita izmantotā programmnodrošinājuma dokuments) atsevišķā .pdf (Adobe Reader) failā.
11.3 lzpilddokumentācijā jāiekļauj (elektroniski parakstītus):
	11.3.1 kopējs visu veikto darbu apraksts ar Izpildītāja un Pasūtītāja atbildīgo personu saskaņojumiem;
	11.3.2 materiālu (skaitītāja, cauruļvadu, atloku, lodveida ventiļu, u.tml.) tehniskās specifikācijas un sertifikāti (kopijas), atbilstības deklarācijas;
11.3.3 Pasūtītāja personāla apmācības protokoli;
	11.3.4 citi dokumenti, kas ir sagatavoti darbu veikšanas laikā.
	11.4 Izpilddokumentācijas pilnu komplektu saskaņot ar Pasūtītāju un nodot termiņā, kas norādīts darbu izpildes laika grafikā.

12. Darba aizsardzības un ugunsdrošības prasības
	Izpildītājs ir atbildīgs par darba organizācijas atbilstību Latvijas Republikas normatīvajos aktos noteiktajām darba aizsardzības un ugunsdrošības prasībām. Pasūtītājs ir tiesīgs apturēt darbu izpildi, ja Izpildītājs neievēro darba aizsardzības un ugunsdrošības noteikumu prasības.

13. Piedāvājumā iekļaujamā informācija un dokumentācija
13.1 Darbu organizācijas apraksts.
13.2 Katla un palīgiekārtu tehniskais apraksts ar principiālo siltumtehnisko shēmu un specifikāciju. Aprakstā sniegt informāciju:
	13.2.1 par katlu un degļu uzbūvi un efektivitāti, dūmgāzu izmešiem, degšanas režīmiem un darba diapazonu;
	13.2.2 par servisa, apkopes un remontu darbiem.
13.3 Darbu izpildes laika grafiks.
13.4 Apliecinājums, ka konkursa piedāvājums ir iesniegts par visu "Tehniskās specifikācijas" 2.sadaļā "Darbu apjoms" noteikto darbu apjomu.

14. Shematisks izvietojums katlu mājā
14.1 Šajā sadaļā shematiski attēlots Pasūtītāja priekšstats par to, kā jāizvieto jaunie ŪSK ar palīgierīcēm.
14.2 Pievienotajām shēmām ir informatīvs raksturs. Gala variantu Izpildītājs saskaņo ar Pasūtītāju.
14.3 Visi izmēri jāprecizē uz vietas apsekošanas laikā. 
14.4 Apsekošana obligāta. Būvdarbu vietas apsekošanas laikā Iepirkuma kontaktpersona sniegs Pretendentam visu nepieciešamo informāciju par būvdarbu vietu, darbu apjomiem un citām niansēm, kas saistītas ar Iepirkuma priekšmetu, tai skaitā par tīkla sūkņiem, frekvenču pārveidotāju, gāzes regulēšanas mezgla spiediena reduktoru, jumtu, cauruļvadiem, elektroenerģiju, pieslēgumu vietām un citu elementu izvietošanu objektā, kā arī par sekojošo teritorijas sakopšanu un labiekārtošanu pēc būvdarbu pabeigšanas.


15. “Galvenās prasības pamatiekārtām un aprīkojumam”


	Nr.p.k.
	Darba apraksts vai materiāla nosaukums
	Mērvienība
	Daudzums

	1
	Gāzes ūdenssildāmais katls ar jaudu ne mazāk kā 900kW 
	gab.
	2

	2
	Gāzes modulējošais deglis izmantošanu ar slodzes diapazonu ne mazāku kā 20 - 100%;
	gab.
	2

	3
	Elektriskais katls ar jauda 200 kW
	gab.
	1

	4
	Automātikas sistēma
	gab.
	1

	5
	Siltumenerģijas skaitītājs
	gab.
	3

	6
	Tīkla sūkņi
	gab.
	2

	7
	Recirkulācijas sūkņi 
	gab.
	2

	8
	Mērinstrumenti, vārsti, elektroniskos devējus un vietējās indikācijas mēraparāti
	kompl.
	1

	9
	Cauruļvadi, veidgabali, noslēgarmatūras, izolācija u.c.
	gab.
	1

	10
	SCADA automātika uz Siemens (vai ekvivalenta risinājuma) bāzes gāzes katliem, granulu katlam, siltummezglam
	kompl.
	1

	11
	Konteinera katlu mājas ar jaudu 1,5 MW noma uz būvniecības periodu - uzstādīšana, pieslēgšana, apkalpošana.
	kompl.
	1

	12
	Dūmenis, ja nepieciešams (atbilstoši Valsts Vides dienesta prasībām)
	kompl.
	1

	13
	Dūmvadi
	kompl.
	3

	14
	Iekšējā gāzes vada pārbūve
	kompl.
	1

	15
	Metāla konstrukcijas un stiprinājumi
	kompl.
	1

	16
	Elektromontāžas materiāli 
	kompl.
	1

	17
	Demontāžas un utilizācijas darbi
	kompl.
	1

	18
	Palīgmateriāli
	kompl.
	1




Apliecinām, ka, iesniedzot piedāvājumu, esam iepazinušies ar visiem apstākļiem, kas varētu ietekmēt līgumcenu un piedāvāto pakalpojumu izpildi un preču piegādi. Līdz ar to garantējam, ka gadījumā, ja mums tiks piešķirtas līguma slēgšanas tiesības, līgumsaistības apņemamies pildīt atbilstoši mūsu piedāvājumam.

Ar šo garantējam sniegto ziņu patiesumu un precizitāti. Saprotam un piekrītam prasībām, kas izvirzītas pretendentiem šī iepirkuma nolikumā un līguma projektā.


	Amatpersonas vai pilnvarotās personas paraksts:
	 

	Parakstītāja vārds, uzvārds un amats:
	 

	Pretendenta nosaukums:
	 

	Datums:

